
Ministru kabineta noteikumi Nr. 352
Rīgā 2024. gada 11. jūnijā (prot. Nr. 24 34. §)
Grozījumi Ministru kabineta 2012. gada 3. jūlija noteikumos Nr. 473 "Meža konsultatīvās padomes nolikums"
Izdoti saskaņā ar Meža likuma 45.1 pantu
· Izdarīt Ministru kabineta 2012. gada 3. jūlija noteikumos Nr. 473 "Meža konsultatīvās padomes nolikums" (Latvijas Vēstnesis, 2012, 106. nr.) šādus grozījumus:
· 1. Izteikt 8.1. apakšpunktu šādā redakcijā:
· "8.1. pa vienam pārstāvim no Dabas aizsardzības pārvaldes, Latvijas Biozinātņu un tehnoloģiju universitātes, Latvijas Pašvaldību savienības, Latvijas Universitātes, Latvijas Lauku konsultāciju un izglītības centra, Latvijas Valsts koksnes ķīmijas institūta, Latvijas Valsts mežzinātnes institūta "Silava", Meža un koksnes produktu pētniecības un attīstības institūta, Ogres Valsts tehnikuma, Vides aizsardzības un reģionālās attīstības ministrijas, Klimata un enerģētikas ministrijas un kūdras ražotāju nevalstiskās organizācijas;".
· 2. Svītrot 10. punktu.
· 3. Izteikt 14. punktu šādā redakcijā:
· "14. Padomes sēdes sasauc padomes priekšsēdētājs ne retāk kā reizi pusgadā."
· 4. Izteikt 18. punktu šādā redakcijā:
· "18. Padomes sēdes ir atklātas. Tās notiek klātienē, dodot iespēju padomes locekļiem, padomdevējiem un uzaicinātajām personām pievienoties arī attālināti. Informāciju par padomes sēdi un tās darba kārtību trīs dienas pirms sēdes ievieto Zemkopības ministrijas tīmekļvietnē."

